Doctoranzii UB, invitați să se înscrie la o nouă serie de cursuri CIVIS în cadrul Școlii Doctorale în Științe Umaniste a Universității din Stockholm


[bookmark: _gjdgxs]Universitatea din Stockholm, prin intermediul Școlii Doctorale în Științe Umaniste, invită studenții doctoranzi din cadrul universităților membre ale Alianței CIVIS, inclusiv de la Universitatea din București, la o serie de cursuri special destinate acestora. Astfel, universitatea suedeză propune doctoranzilor Universității din București o ofertă de 5 cursuri și/ sau workshopuri online, programate pentru toamna lui 2024 și deschise indiferent de profilul facultății. 
Astfel, aceștia au posibilitatea să urmeze cursuri de Critical Whiteness Studies (7,5 credite transferabile – ECTS), Teorie literară / Literary Theory (7,5 ECTS), The Dynamics of Multilingualism: Encounters and Entanglements / Dinamica multiligvismului: interacțiuni și întrepătrunderi (7,5 ECTS), The Philosophy of the Cultural Sciences / Filosofia Științelor Culturale,  Academic Writing for International Publication / Scrierea academică pentru publicații științifice internaționale (7,5 ECTS). 
Toate cursurile sunt gratuite, termenul limită de aplicare pentru acestea fiind 15  iunie 2024. Organizatorii atrag atenția că în cazul unor cursuri, perioada de înscriere poate fi prelungită.
Trei dintre cursuri se vor desfășura în regim online și / sau hibrid în limba engleză, iar două în format fizic, în campusul universității-gazdă (Universitetsvägen 10 A, 114 18 Stockholm, Suedia).
 Detalii despre fiecare dintre aceste cursuri, precum și datele de contact ale responsabililor sunt disponibile pe site-ul CIVIS pe pagina dedicată, aici, și vor fi actualizate în timp util.
Mai multe informații despre cursurile online deschise din cadrul CIVIS, precum și despre oferta de astfel de cursuri a celorlalte universități membre CIVIS sunt disponibile aici.
Și în primăvara anului 2024, Universitatea din Stockholm a organizat 5 cursuri și/ sau workshopuri pentru doctoranzii universităților membre CIVIS la care au avut posibilitatea să participe și doctoranzi UB: Știință Deschisă, Dinamica multilingvismului: afinități și avantaje, Etnografie lingvistică, Introducere în modelarea subiectelor cu BERTopic,  Etica cercetării. 
 Universitatea din Stockholm este membră CIVIS (Alianța universitară civică a Europei) alături de alte instituții de învățământ superior de cercetare de top, printre care și Universitatea din București, Aix-Marseille Université, Universitatea Națională și Kapodistriană din Atena, Universitatea liberă din Bruxelles, Universitatea Autonomă din Madrid, Sapienza Università di Roma, Eberhard Karls Universität Tübingen, Universitatea din Glasgow, Universitatea Paris Lodron, Universitatea din Salzburg și Universitatea din Lausanne.
Astfel, în anul 2024, CIVIS reunește o comunitate de peste 470 000 de studenți și 58 000 de angajați, fiind rodul unei colaborări speciale între 11 instituții de învățământ superior de cercetare de top din Europa.
